**13. NAPIREND:** Ügyiratszám: BSZ/2104-8/2023.

## **E L Ő T E R J E S Z T É S**

a Képviselő-testület **2023. február 6-i nyilvános** ülésére

**Tárgy:** **Beszámoló a Zánkai Közös Önkormányzati Hivatal 2022. évi tevékenységéről**

# **Előterjesztő:** dr. Varga Viktória jegyző

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

A Magyarország helyi önkormányzatairól szóló 2011. évi CLXXXIX. törvény 81. § (3) bekezdés f) pontja alapján a jegyző évente beszámol a hivatal tevékenységéről a képviselő-testületnek. Ezen jogszabályhely értelmében a Zánkai Közös Önkormányzati Hivatal (a továbbiakban: Hivatal) 2022. évi tevékenységéről az alábbiakról tájékoztatom a Tisztelt Képviselő-testületet:

A Hivatal nyolc település (Balatoncsicsó, Balatonszepezd, Monoszló, Szentantalfa, Szentjakabfa, Óbudavár, Tagyon és Zánka) igazgatási és működtetési feladatait látja el. A Hivatal zánkai székhellyel működik és egy kirendeltséget tart fenn Szentantalfán.

Zánkán a Hivatal dolgozói hétfőn és szerdán 8:00 – 11:00 és 13:00 – 15:00 óra között, pénteken 8:00-tól 12:00 óráig állnak az ügyfelek rendelkezésére. Kedden és csütörtökön nincs ügyfélfogadás, ilyenkor lehet a háttérmunkát elvégezni.

A szentantalfai kirendeltségen is szabályozott ügyfélfogadási idő van, melyet igyekszünk tartani.

Balatonszepezden pénteken 8.00-11.00 óra között van ügyfélfogadás, kizárólag az adóhatósági ügyintézéshez kapcsolódóan.

A teljesség igénye nélkül a Hivatal a következő feladatokat végzi: a képviselő-testületek, valamint a nemzetiségi önkormányzatok és társulások működésének biztosítása, anyakönyvi ügyintézés, birtokvédelmi és vadkárral kapcsolatos eljárások, hagyatéki eljárás, üzletek működési engedélye, telepengedély, adóigazgatás és végrehajtás, közterület foglalási engedélyek, a települések üzemeltetése, intézményi kapcsolattartás, települési támogatás, tanulmányi támogatás, Bursa Hungarica, hirdetmények közzététele, pályázatok figyelése, elkészítése, elszámolása.

A német nemzetiségi önkormányzat ügyeinek intézése, testületi üléseinek, közmeghallgatásainak, költségvetésének előkészítése is a Hivatal munkaszervezete keretein belül történik. Összesen 4 német nemzetiségi önkormányzat működik: Zánkán, Tagyonban, Szentjakabfán és Balatoncsicsón.

A társulások esetében a tanácsülésekhez kapcsolódó munkaszervezeti és jegyzőkönyvezési feladatokat is a Hivatal látja el. 2022-ben az alábbi társulások munkáját készítettük elő:

Zánka és Térsége Egészségügyi Intézményi Társulás (Zánka)

Zánka és Térsége Oktatási Intézményi Társulás (Zánka)

Nivegy-völgyi Óvodafenntartó Társulás (Szentantalfa)

A testületi, valamint a társulási tanácsi ülésekről készült jegyzőkönyveket a Hivatal készíti el és küldi meg elektronikus úton a Veszprém Megyei Kormányhivatal felé.

**2022. évi testületi ülésekhez kapcsolódó adatok:**

(zárójelben a 2021. évi adatok)

|  |  |  |  |
| --- | --- | --- | --- |
| **Települési önkormányzat** | **Jegyzőkönyvek száma** | **Határozatok száma** | **Rendeletek száma**  |
| Balatoncsicsó Község Önkormányzata | 15 | 84 | 14 |
| Óbudavár Község Önkormányzata | 11 | 55 | 9 |
| Szentantalfa Község ÖnkormányzataÜgyrendi Bizottság | 141 | 701 | 13 |
| Szentjakabfa Község Önkormányzat | 15 | 69 | 9 |
| Tagyon Község Önkormányzata | 12 | 51 | 9 |
| Balatonszepezd Község ÖnkormányzataÜgyrendi Bizottság | 161 | 1502 | 18 |
| Monoszló Község Önkormányzata Ügyrendi Bizottság | 90 | 540 | 7 |
| Zánka Község ÖnkormányzataÜgyrendi BizottságEgészségügyi, Oktatási és Sport BizottságFejlesztési, Idegenforgalmi és Kulturális Biz. | 22111 | 169112 | 17 |
|  **Összesen:**  | **119 (72)**  | **709 (761)**  | **96 (137)**  |

|  |  |  |
| --- | --- | --- |
| **Nemzetiségi Önkormányzatok** | **Jegyzőkönyvek száma** | **Határozatok száma** |
| Balatoncsicsói Német Nemzetiségi Önkormányzat | 11 | 82 |
| Szentjakabfai Német Nemzetiségi Önkormányzat | 9 | 20 |
| Tagyoni Német Nemzetiségi Önkormányzat | 6 | 20 |
| Zánkai Német Nemzetiségi Önkormányzat | 6 | 22 |
| **Összesen:** | **32 (23)**  | **144 (144)**  |

|  |  |  |
| --- | --- | --- |
| **Társulások** | **Jegyzőkönyvek száma** | **Határozatok száma** |
| Zánka és Térsége Egészségügyi Intézményi Társulás | 4 | 10 |
| Zánka és Térsége Oktatási Intézményi Társulás | 5 | 12 |
| Nivegy-völgyi Óvodafenntartó Társulás  | 4 | 16 |
| **Összesen:** | **13 (5)**  | **38 (42)**  |

|  |  |
| --- | --- |
| 8 település együttes ülése | 1 |
| **összesen:** | **1 (0)**  |

A fentiek alapján mindösszesen 165 ülés megtartására került sor, melyen összesen 891 határozat és 96 rendelet született.

**Adóigazgatási és szociális feladatokhoz kapcsolódó adatok:**

(zárójelben a 2021. évi adatok)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Balaton-csicsó** | **Balaton-szepezd** | **Monoszló** | **Óbudavár** | **Szentantalfa** | **Szentjakabfa** | **Tagyon** | **Zánka** |
| **Adó ügyiratok száma (db)** |  567 (363) | 1515 (709) | 281 (184) | 19 (24) | 996 (1135) | 24 (29) | 401 (291) | 1934 (2018) |
| **Beszedett adó (eFt)** | 16.797 (16.052)  | 90.403 (92.258) | 9.047 (9.762) | 898 (921) |  21.923 (26.810) | 684 (735) | 5.230 (4.472)  |  157.436 (197.000) |
| **Kiadott adó- és érték bizonyítvány (db)** | 15 (9) | 46 (47) | 10 (5) | 9 (4) | 27 (11) | 7 (3) | 7 (5) | 43 (50) |
| **Szociális ügyiratok száma** | 33 (32) | 47 (53) | 40 (30) | 12 (11) | 9 (7) | 30 (16) |  3 (3) | 165 (160) |
| **Kifizetett szociális támogatások (eFt)** |  2.992 (2.518) |  2.304 (3.156) | 1.023 (1.310) | 690 (696) | 275 (324) |  1.579 (1.335) | 1.213 (1.110) | 4.696 (4.211) |
| **Kifüggesztések száma (db)** | 27 (77) | 18 (28) | 26 (30) | 7 (8) | 15 (3) | 2 (9) | 18 (28) | 22 (33) |

A Hivatal minden településre vonatkozóan ellátja az anyakönyvi igazgatással kapcsolatos feladat- és hatásköröket. Az anyakönyvi igazgatás keretében legmagasabb ügyszámot és egyben az anyakönyvi munka legszebb részét a házasságkötések lebonyolítása jelenti. A településeken engedélyezett a házasságkötések külső helyszínen, azaz a Hivatal épületén, illetve a házasságkötő teremként kijelölt helyiségeken kívül történő lebonyolítása.

2022-ben a zánkai hivatalnál 16, a szentantalfai kirendeltségnél 23, Balatonszepezden 4 házasságkötés házasságkötésre került sor.

A zánkai hivatalnál 9 esetben, a szentantalfai kirendeltségen 20 esetben külső helyszínen történt a házasságkötés, egy esetben pedig illetékességi területen kívül.

A Hivatal részére nagy feladatot jelent a nyári időszakban a strandokkal kapcsolatos feladatok ellátása, mivel a Hivatal dolgozói látják el a panaszok kezelését, a pénztárak ellenőrzését, és az egyéb igazgatási feladatokat.

A Hivatal a társulások, illetve nemzetiségek által fenntartott intézmények kapcsán is lát el feladatokat, ilyen pl. a költségvetés elkészítése, törzskönyvi nyilvántartás kezelése, az intézményvezető kinevezése, szerződések előkészítése, véleményezése, egyéb fenntartói feladatok (csoportlétszám, beiratkozás, nyitva tartási idő megállapítása, szakmai programok, éves beszámolók elfogadása).

Az önkormányzati fejlesztések megvalósításához elengedhetetlen a pályázati források bevonása. A Hivatal részéről a pályázatok beadása, a már nyertes pályázatok menedzselése, elszámolása, valamint a fenntartásban lévők gondozása folyamatos volt.

2022. évben az alábbi nagyobb volumenű pályázatok, projektek előkészítésével, benyújtásával, lebonyolításával és elszámolásával foglalkozott a Hivatal:

több településen:

* szociális tűzifa
* Bursa Hungarica
* településrendezési terv felülvizsgálata, módosítása
* rendezvények támogatása
* kulturális ágazatot érintő bérfejlesztés támogatása

Zánka:

* Zánka Községi Strandfejlesztés V. ütem (Kisfaludy2030)
* Tájház falukemence építése
* Tájház főépület felújítási pályázat elkészítése
* Rákóczi utca - Fő utca járdafelújítás
* kommunális eszközbeszerzés (traktor)
* seprőgép beszerzés
* orvoslakás, gyógyszertár felújítás
* rendőr szolgálati lakás felújítás
* strandkerítés létesítés
* térfigyelő kamerarendszer telepítés
* 03/4 hrsz-ú földterület megtisztítása (temető melletti terület)
* lombszívó beszerzése
* energetikai fejlesztés óvoda és a faluház
* óvoda tetőfelújítása
* TOP pályázat útfelújításra
* Veszprém 2023 kulturális pályázat
* mini pályázat kiállításra

Monoszló:

* Faluház felújítása, energetikai korszerűsítése
* kommunális eszközbeszerzés (traktor)
* belterületi útfelújítás
* csapadékvíz-elvezető hálózat kiépítése a településen (TOP pályázat)
* Káváskúti utca felújítása

Balatonszepezd:

* Központi strand felújítása a MTÜ Kisfaludy Strandfejlesztési Konstrukció V. ütemében
* Szepezdfürdői Szabadidőpark WC felújítás befejezése
* gyalogátkelőhely forgalomba helyezése a 71-es főút Honvéd utca kereszteződésében, a gyalogátkelőhelyhez járda építése
* Magyar Falu Program keretében: falugondnoki busz beszerzése, 1467 hrsz. ingatlan átruházása
* külterületi utak fejlesztése pályázat megvalósítása
* Központi Strand Büfé építése
* játszótéri eszközök, fitnesz parkok felújítása, tanúsítása
* irattár felújítása és iratrendezés
* ravatalozó felújítása urnafal építésével
* Bertha Bulcsu Közösségi Ház támfalának felújítása
* Központi Strand zöldterület felújítása
* orvosi rendelő felújítása
* temetői járda építése

Balatoncsicsó:

* Magyar Falu Program keretében: játszótér felújítása, kommunális eszközök beszerzése, útfelújítás

Szentantalfa:

* Magyar Falu Program keretében: falugondnoki autó cseréje, kommunális eszközök beszerzése, Sósi út felújítása, játszótér felújítása
* önkormányzati feladatellátást szolgáló fejlesztések keretében Kertalja utca felújítása
* zártkerti pályázat

Szentjakabfa:

* Magyar Falu Program keretében: ravatalozó felújítása, falugondoki autó beszerzése, kommunális eszközök beszerzése
* önkormányzati feladatellátást szolgáló fejlesztések keretében útfelújítás (Kenderföldi utca)
* Kutaszó tanösvény kialakítása

Óbudavár:

* Magyar Falu Program keretében: játszótér kialakítása, kommunális eszközök beszerzése, falugondnoki autó cseréje, közösségi tér fejlesztés, közösségszervezés bértámogatás, járdaépítés

Tagyon:

* Magyar Falu Program keretében: játszótér létrehozása, kommunális eszközök beszerzése, közösségi tér fejlesztés - faluház felújítás

Balatoncsicsó Német Nemzetiségi Önkormányzat:

* hangszercsere program
* iskolafelújítás
* kőkeresztek felújítása
* tábor
* német nemzetiségi napok pályázat

Szentjakabfai Német Nemzetiségi Önkormányzat:

* NEA pályázat a bemutató terem költöztetésére
* német nemzetiségi napok pályázat

Tagyoni Német Nemzetiségi Önkormányzat:

* német nemzetiségi napok pályázat

A 2022. április 3. napjára kitűzött országgyűlési képviselők általános választására és az azzal azonos napra kitűzött országos népszavazásra a hivatal minden településen sikeresen biztosította a szavazatszámláláshoz szükséges személyi feltételeket. Az eredményes lebonyolításához szinte a teljes hivatali állomány aktív és megfelelő szakmai közreműködésére szükség volt.

2022-ben a hivatal határidőre végrehajtotta a 2021-ben indult, a Magyar Államkincstár valamennyi költségvetési szervre (19 db) kiterjedő szabályszerűségi pénzügyi ellenőrzése nyomán készült intézkedési terveket.

Ugyan nem a teljes hivatalt terhelte, de nagy feladat volt a népszámlálás lebonyolításának megszervezése, számlálóbiztosok toborzása, a technikai eszközök átadás-átvétele, cseréje, folyamatos kapcsolattartás a KSH-val.

A szentantalfai kirendeltségen megtörtént a kirendeltség épületében található irattár rendezése, az iratok selejtezésre kerültek, már csak a levéltári átadásnak kell megvalósulni.

A 2022. évben a személyi állomány nem változott, a hivatal 2022. év végén 17 fővel látta el feladatait. A köztisztviselők a 2022. évre előírt képzési kötelezettségüket maradéktalanul teljesítették.

A hivatal tárgyi és számítástechnikai eszközökkel való ellátottsága megfelelő.

Kérem a Tisztelt Képviselő-testületet, hogy a beszámolót elfogadni szíveskedjen.

**HATÁROZATI JAVASLAT**

Balatonszepezd Község Önkormányzatának Képviselő-testülete a Zánkai Közös Önkormányzati Hivatal 2022. évi tevékenységéről szóló beszámolót elfogadja.

Szentantalfa, 2023. január 23.

 **dr. Varga Viktória**

 **jegyző**